РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 09

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 02.04.2025 г.

Днес, 02.04.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев 
                                                                         ЧЛЕНОВЕ: Йордан Стоев 
                                                                                             Огнян Дамянов 
                                                                                             Пламен Найденов

           ОТСЪСТВАТ: Олга Керелска и Боян Новански.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

-	Инвестиции и строителство:

1.ОТНОСНО: Изпълнение на решение по т.1.1 от протокол № 7 от 19.03.2025 г. на комисия „Управление на собствеността“ към Пленума на Висшия съдебен съвет във връзка с обект „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен.“

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1.ОТТЕГЛЯ разглеждането на т. 1 от настоящия дневен ред.
2.ОТНОСНО: Писмо рег. № ВСС-1210523/14.03.2025 г. от административния ръководител на  Окръжна прокуратурата – Варна, относно обект: „Изработване на инвестиционен проект за основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2, за нуждите на Окръжна прокуратура - Варна“, включен в поименното разпределение на разходите по § 51-00 „Основен ремонт на ДМА“ на органите на съдебната власт за 2024 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	2.1.ПРИЕМА за сведение писмо рег. № ВСС - 1210523/14.03.2025 г. от административния ръководител на Окръжна прокуратура – Варна.
	2.2.ОТЛАГА вземането на решение по предложението на административния ръководител на Окръжна прокуратура – Варна, свързано с инвестиционни намерения за имот, находящ се в гр. Варна, ул. „Кракра“ № 2, до утвърждаване на бюджета на съдебната власт по § 51-00 „Основен ремонт ДМА“ с решение на Пленума на ВСС.
	2.3.ИЗПРАЩА решението на административния ръководител на Окръжна прокуратура – Варна, за сведение, на Главния прокурор на Република България, на разпореждане и на Комисия „Бюджет и финанси“ за сведение.

3.ОТНОСНО: Писмо от административния ръководител на Окръжен съд – Сливен с предложение за кандидатстване на съда по Програма „Развитие на регионите“ 2021-2027 /ПРР/ - Приоритет 2 на Министерство на регионалното развитие и благоустройството.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА за целесъобразно Окръжен съд - Сливен да кандидатства по Програма „Развитие на регионите“ 2021-2027 /ПРР/, Приоритет 2 на Министерство на регионалното развитие и благоустройството с проектно предложение за финансиране на допустими дейности за сградата на пл. „Хаджи Димитър“ № 2, гр. Сливен, възложена за стопанисване на административния ръководител на Окръжен съд - Сливен.
3.2.ПРЕДЛАГА на Пленума на ВСС да приеме следното решение:
1.ДАВА СЪГЛАСИЕ Окръжен съд - Сливен да кандидатства по Програма „Развитие на регионите“ 2021-2027 /ПРР/, Приоритет 2 на Министерство на регионалното развитие и благоустройството, с проектно предложение за финансиране на допустими дейности за сградата на пл. „Хаджи Димитър“ № 2, гр. Сливен, както и да сключи съответните договори, свързани с процедурата по реализиране на предложението.
2.ИЗПРАЩА решението на Министерство на правосъдието, за сведение.
3.3.ВНАСЯ решението по т. 3.2, като редовна точка в следващо редовно заседание на Пленума на ВСС.
3.4.ИЗПРАЩА решението на административния ръководител на Окръжен съд – Сливен за сведение и за предприемане на действия след получаване на информация за стартиране на процедурата за кандидатстване по Приоритет 2 „Интегрирано териториално развитие на регионите“ по ПРР 2021-2027 г.

4.ОТНОСНО: Писмо от административния ръководител на Окръжен съд – Сливен с предложение за създаване на достъпна среда в сградата на Съдебната палата.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

            4.1.ПРИЕМА за сведение писмо рег. № ВСС - 6466/21.03.2025 г. от административния ръководител на Окръжен съд – Сливен.
	4.2.ОТЛАГА вземането на решение за включване в Инвестиционната програма на Висшия съдебен съвет на обект, свързан с основен ремонт на сградата на Съдебна палата – Сливен за привеждането й в съответствие с изискванията на чл.169 от Закона за устройство на територията, до публикуване на окончателния вариант на единните указания за кандидатстване  с концепции за интегрирани териториални инвестиции по програмите, финансирани от Европейските фондове при споделено финансиране, вкл. Програма „Развитие на регионите“, Приоритет 2 „Интегрирано териториално развитие на регионите“ и установяване на възможността Окръжен съд - Сливен да кандидатства с проектно предложение по този приоритет за сградата на Съдебна палата – Сливен.  
	4.3. ИЗПРАЩА решението на административния ръководител на Окръжен съд – Сливен и на Комисия „Бюджет и финанси“ към Пленума на ВСС, за сведение.

-	Текущи ремонти:

5.ОТНОСНО: Писмо от административния ръководител на Окръжен съд - Русе с искане за осигуряване на средства за извършване на текущи ремонти в сградата на Съдебна палата – Русе.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРИЕМА за сведение писмо рег. № ВСС-11998/28.03.2025 г. от административния ръководител на Окръжен съд – Русе. 
5.2.ПРИЕМА за необходимо и целесъобразно изпълнение на авариен ремонт на захранващ водопровод  в сградата на Съдебна палата – Русе, ул. „Александровска“ № 57, на стойност 42 674,40 лв. с ДДС, съгласно предоставената икономически най-изгодна оферта от административния ръководител на Окръжен съд – Русе.
5.3.ВЪЗЛАГА на дирекция „Управление на собствеността на съдебната власт“ при администрацията на Висшия съдебен съвет, искането за ремонт на настилките в задния двор и във вътрешните дворове на сградата на Съдебна палата – Русе да бъде приобщено към искане рег. № ВСС - 11998/01.11.2024 г., допълнено с писмо рег. № ВСС - 11998/04.11.2024 г. на административния ръководител на Окръжен съд – Русе за осигуряване на средства за планирани текущи ремонти в сградата  през 2025 г., подадено по реда на чл.5 от Правила за планирането, осигуряването на средства и извършването на текущ ремонт на сградния фонд на съдебната власт за обобщаване и включване в проекта за разпределение на средствата за планирани текущи ремонти през 2025 г. 

Справка за отпуснатите средства на ОС – Русе
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	93 030,00 лв.	Ремонтни работи по стени и тавани в коридори и зали - изкърпване, шпакловане, боядисване.	
	20 538,00 лв.	Подмяна на дограми по коридори и зали №7 и 13	
2021	93 030,00 лв.	Ремонтни работи по стени и тавани в коридори и зали - изкърпване, шпакловане, боядисване.	
2022	0,00 лв.	Няма	
2023	0,00 лв.	Няма	
2024	0,00 лв.	Няма	
2025	42 770,00 лв.	Заявени за 2025 г.
Подмяна на 13 броя дограми:
- Етаж 3, западно полукрило - 4 бр.
- Етаж 2, западно полукрило - 2 бр.
- Етаж 1, източно полукрило - 2 бр.
- Етаж 1, западно полукрило - 2 бр.
- Сутерен, тоалетна за граждани - 3 бр.
Средствата не са осигурени на основание решение по т.4 от протокол №1 от 08.01.2025 г. на КУС към ПВСС.	
	44 480,00 лв.	Заявени за 2025 г.
Подмяна на външни дограми:
- Стълбище източно полукрило - 10 бр. метални
- Стълбище западно полукрило - 10 бр. метални
- Централно фоайе, стълбище 1 - 2 етаж - 14 бр. метални и 6 бр. оберлихт
- Централно фоайе, стълбище 2 - 3 етаж - 28 бр. метални и 6 бр. оберлихт
- Витражи в централно фоайе - 11 бр. метални и 11 бр. оберлихт
- Витраж мраморна зала - 11 бр. метални
Средствата не са осигурени на основание решение по т.4 от протокол №1 от 08.01.2025 г. на КУС към ПВСС.	
2025	103 948,00 лв.	Заявени за 2025 г.
Ремонтни работи по коридорите на съда - премахване на компрометирана мазилка, измазване, шпакловане и боядисване на стени и тавани
Средствата не са осигурени на основание решение по т.4 от протокол №1 от 08.01.2025 г. на КУС към ПВСС.	
	42 674,00 лв.	Заявени за 2025 г. 
Подмяна на захранващия водопровод
Средствата не са осигурени на основание решение по т.4 от протокол №1 от 08.01.2025 г. на КУС към ПВСС.	

5.4.ИЗПРАЩА решението по т. 5.2 на комисия „Бюджет и финанси“ към Пленума на ВСС за произнасяне по компетентност във връзка с осигуряването на средства в размер на 42 674,40 лв. с ДДС за авариен ремонт на захранващ водопровод в сградата на Съдебна палата – Русе, ул. „Александровска“ № 57.

5.5.ИЗПРАЩА решението на административния ръководител на Окръжен съд – Русе, за сведение.

6.ОТНОСНО: Писмо от административния ръководител на Районен съд - Балчик с искане за осигуряване на средства за доставка и монтаж на компоненти за сигнално – охранителната техника в сградата на Съдебна палата - Балчик.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	6.1.УВЕДОМЯВА административния ръководител на Районен съд – Балчик, че е възможно осигуряването на средства за доставка и монтаж на компоненти за сигнално-охранителната техника в сградата на Съдебна палата – Балчик, предмет на искане рег. № ВСС-6322/18.03.2025 г., да бъде заявено като планиран текущ ремонт за 2026 г., съгласно Правила за планирането, осигуряването на средства и извършването на текущ ремонт на сградния фонд на съдебната власт.
      Мотиви: Искане рег. № ВСС-6322/18.03.2025 г. е свързано с изпълнение на дейности, които не са включени в протокол от охранително обследване рег. № 2123/18.07.2024 г. и нямат авариен/неотложен характер съгласно Правила за планирането, осигуряването на средства и извършването на текущ ремонт на сградния фонд на съдебната власт.

Справка за отпуснатите средства на РС – Балчик 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	855,00 лв.	Изготвяне на проект за "Реконструкция на съществуващата сградна газова инсталация и газовите уреди в сградата на Районен съд - Балчик"	
2021	34 892,63 лв.	Ремонт на сградата текущи СМР боя шпакловка  3 609,00м2	
	2 749,34 лв.	Авариен ремонт на охладителната система в сградата на съда	
	4 429,51 лв.	Доставка и монтаж на стелажи в архивното помещение	
	69 557,62 лв.	Преустройство на съществуващо помещение в котелно, както и реконструкция на съществуващата сградна газова инсталация и газовите уреди в сградта на съда	
	528,00 лв.	Упражняване на технически надзор на обект "Реконструкция на съществуващата сградна газова инсталация и газовите уреди в сградта на Районен съд - Балчик и ремонт на помещение за котелно"	
2022	2 832,00 лв.	Ремонт на ножична повдигаща платформа	
	32 143,29лв.	Шпакловка и боя на 3000.00м2	
	10 423,06 лв.	Ремонт и профилактика на охладителната система	
	7 290,05лв.	Ремонт на инсталацията за БГВ	
	1 688,38 лв.	Ремонт на отоплителната и охладителна инсталация	
	2 200,00 лв.	Изграждане на преграда от Al дограма между приземния и първия етаж	
2023	3 781,00 лв.	Авариен ремонт подмяна на захранващ кабел ет.3	
2024	46 864,20 лв.	Подмяна на отоплителната инсталация на съда - тръбна разводка	
2025	0,00 лв.	Няма заявени	

6.2.ИЗПРАЩА решението на административния ръководител на Районен съд – Балчик, за сведение и изпълнение и на комисия „Бюджет и финанси“ към Пленума на ВСС, за сведение.

7.ОТНОСНО: Писмо от административния ръководител на Софийски районен съд с искане за осигуряване на средства за доставка и монтаж на пълноръстов роторен турникет оборудван със система за контрол на достъпа и свързването му към системата за сигурност на сградата на бул. „Ген. М. Д. Скобелев“ № 23.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1.ПРИЕМА за необходимо и целесъобразно доставка и монтаж на пълноръстов роторен турникет, оборудван със система за контрол на достъпа и свързването му към системата за сигурност на сградата на бул. „Ген. М. Д. Скобелев“ № 23, гр. София.
Мотиви: Доставката и монтажът на пълноръстов роторен турникет, оборудван със система за контрол на достъпа и свързването му към системата за сигурност на сградата  е предписано в протокол от извършено охранително обследване на сградата на бул. „Ген. М. Д. Скобелев“ от ГД „Охрана“ като необходима мярка за изпълнение с цел подобряване охраната и сигурността на сградата.

Справка за отпуснатите средства на СРС – Накзателно отделение 
(сградата в гр. София, р-н "Триадица", бул. "Ген. М.Д. Скобелев" №23) 
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	9 623,80 лв.	Разширение на системата за сигурност - контрол на 8 бр. камери и микрофони на 3 етаж, достъп на 3-ти етаж, камера и микрофон в стая 126.	
2021	0,00 лв.	Няма	
2022	5 136,00 лв.	Хидроизолиране на делатационните фуги	
2023	0,00 лв.	Няма	
2024	0,00 лв.	Няма	
2025	38 568,00 лв.	Заявени за 2025г.
Ремонт на 700 м2 покрив на четвърто ниво	

7.2. ВЪЗЛАГА на административния ръководител на Софийски районен съд да комплектова  искане за доставка и монтаж на пълноръстов роторен турникет, оборудван със система за контрол на достъпа и свързването му към системата за сигурност на сградата в гр. София, бул. „Ген. М. Д. Скобелев“ № 23 с три броя съпоставими оферти съгласно Правилата за планиране, осигуряване на средства и извършването на текущ ремонт на сградния фонд на съдебната власт.
7.3. ВЪЗЛАГА на дирекция „Управление на собствеността на съдебната власт“ при администрацията на Висшия съдебен съвет при получаване на информацията  по т. 7.2 да докладва преписката отново.
7.4. ИЗПРАЩА решението на административния ръководител на Софийски районен съд, за сведение и изпълнение.

-	Управление на собствеността:

8.ОТНОСНО: Проект на решение за изменение и допълнение на решение по т. 29.II от Протокол № 18/08.06.2017 г. на Пленума на ВСС, относно стопанисването на Учебна база „Батак“ във връзка с предоставени права на управление на ВСС за ПИ с идентификатор 02837.11.311 по КККР на гр. Батак, община Батак, обл. Пазарджик.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРЕДЛАГА на Пленума на Висшия съдебен съвет да приеме следното решение:
1. ИЗМЕНЯ И ДОПЪЛВА решение по т. 29.II, първо тире от протокол                                 № 18/08.06.2017 г. на Пленума на ВСС, изменено и допълнено с решение по т. 27 от Протокол № 20/21.10.2021 г. на Пленума на ВСС, по следния начин:
Текстът:
„м. „Цигов чарк“, м. „Правия път“, гр. Батак, обл. Пазарджик“
да се чете:
„м. „Цигов чарк“, м. „Правия път“, гр. Батак, обл. Пазарджик, представляващ Учебна база „Батак“, състояща се от поземлен имот с идентификатор 02837.11.311 по КККР на гр. Батак, ведно с изградените в имота сгради, постройки и съоръжения“.
2. ИЗПРАЩА решението на и.ф. главен прокурор на Република България, на разпореждане.
           8.2.ВНАСЯ предложението като редовна точка в следващото редовно заседание на Пленума на Висшия съдебен съвет.

9.ОТНОСНО: Проект на решение за съгласуване на проект на Решение на Министерски съвет за безвъзмездно предоставяне за управление на имот – публична държавна собственост, на ВСС, за нуждите на Районен съд – Златоград. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

      9.1.ПРЕДЛАГА  на Пленума на Висшия съдебен съвет да приеме следното решение: 
       1.СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 15342/25.03.2025 г. от главния секретар на Министерство на регионалното развитие и благоустройството, относно проект на решение на Министерския съвет за обявяване на имот – частна държавна собственост, находящ се в гр. Златоград, бул. „България“ № 116, представляващ 119/680 идеални части от поземлен имот с идентификатор 31111.35.810 по кадастралната карта и кадастралните регистри на града, за имот - публична държавна собственост и предоставянето му безвъзмездно за управление на Висшия съдебен съвет, за нуждите на Районен съд – Златоград.
	2.ИЗПРАЩА решението на главния секретар на Министерство на регионалното развитие и благоустройството, по компетентност. 
9.2.ВНАСЯ решението по т. 9.1 в следващо редовно заседание на Пленума на ВСС.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ